Факультэт падтрымлівае цесныя навуковыя сувязі з інстытутам фізікі імя Б.І. Сцяпанава Нацыянальнай акадэміі навук Беларусі і з лабараторыяй магнітных матэрыялаў Навукова-практычнага цэнтра НАН Беларусi па матэрыялазнаўству. Нароўні з навуковай і вучэбнай дзейнасцю студэнты актыўна ўдзельнічаюць у грамадскім, культурным і спартыўным жыцці факультэта і ўніверсітэта ў цэлым, маючы магчымасць уносіць свае ідэі праз Савет студэнцкага самакіравання ў арганізацыю навучальнага працэсу і культурнага вольнага часу. Добрай традыцыяй зяўляюцца тэатралізаваныя шоу, прысвечаныя розным святам. У дапамогу куратарам прызначаюцца студэнты-старшакурснікі, якія дапамагаюць адаптавацца першакурснікам. Каманда факультэта ўдзельнічае ў традыцыйных гульнях студэнцкай лігі КВЗ. Гонар факультэта на розных спаборніцтвах адстойваюць зборныя каманды па баскетболу, футболу, гіравым і іншых відах спорту.